সমাজের এ সুবিধা বঞ্চিত, অবহেলিত শ্রেণিটি সমাজের মানুষের কাছে অপরাধী হলেও তাদের সন্তানরা তো কোন দোষ করেনি। কোন পাপ কাজে লিপ্ত হয়নি। তাহলে কেন আজ তারা সুযোগ সুবিধা হতে বঞ্চিত? কেন অন্যান্যদের মত জীবন-যাপন করতে পারছেনা? তবে সমাজের এসব সুবিধা বঞ্চিত সন্তানদের জন্য হ্যাবিট্যাট ডেভেলপমেন্ট ট্রাস্ট কাজ করে যাচ্ছে সমাজের পিছিয়ে পড়া লোকদের জন্য যারা কাজ করতে আগ্রহী তাদের সহায়তায়। সকলের সম্মিলিত প্রচেষ্টায়। গত ১০ জুন ২০১৭ ইং তারিখে গোয়ালন্দ উপজেলার দৌলতদিয়াস্থ কেকেএস শিশু বিদ্যালয়ে কর্মজীবী কল্যাণ সংস্থা এর সহযোগিতায় হ্যাবিট্যাট ডেভেলপমেন্ট ট্রাস্ট -এর আয়োজনে শিশু অধিকার বিষয়ক আলোচনা করা হয়।